Andijonlik o‘quvchi Tokioda bo‘lib o‘tadigan olimpiada o‘yinlariga suzish yo‘nalishi bo‘yicha yo‘llanmani qo‘lga kiritdi. Foto: Getty Images Andijon viloyati xalq ta’limi boshqarmasi axborot xizmati ma’lum qilishicha, andijonlik maktab o‘quvchisi Eldorbek Usmonov sportning suzish yo‘nalishi bo‘yicha olimpiada yo‘llanmasi uchun o‘tkazilgan kvalifikatsion turnirda g‘olib bo‘ldi hamda Tokioda bo‘lib o‘tadigan olimpiada o‘yinlariga yo‘llanmani qo‘lga kiritdi. Eldorbek Usmonov hozirda Andijon shahridagi 4-umumta’lim maktabi 11-sinfida tahsil oladi. Bundan avval, Almati shahrida bo‘lib o‘tgan sport kurashlari bo‘yicha lisenzion turnirda o‘zbekistonlik kurashchilar Tokio olimpiadasi yo‘llanmasiga ega bo‘lgandi.